**Návrh**

**VYHLÁŠKA**

**Ministerstva zdravotníctva Slovenskej republiky**

**z ....... 2017,**

**ktorou sa ustanovujú podrobnosti o náležitostiach, kritériách hodnotení žiadostí a hodnotení žiadostí o vydanie povolenia na prevádzkovanie ambulancie pevnej ambulantnej pohotovostnej služby**

Ministerstvo zdravotníctva Slovenskej republiky podľa § 14a ods. 12 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. ..../2017 Z. z. (ďalej len „zákon“) ustanovuje:

**§ 1**

(1) Žiadateľ o vydanie povolenia na prevádzkovanie ambulancie pevnej ambulantnej pohotovostnej služby (ďalej len "žiadateľ") preukazuje personálne zabezpečenie prevádzkovania pevnej pohotovostnej služby [[1]](#footnote-1))

1. pracovnou zmluvou a dokladom zamestnanca o získanom vzdelaní, alebo
2. čestným vyhlásením, že žiadateľ zabezpečí personálne obsadenie ambulancie pevnej pohotovostnej služby zamestnancami s požadovaným vzdelaním v pracovnom pomere, alebo
3. čestným vyhlásením budúceho zamestnanca, že v prípade úspešnosti žiadateľa bude v pracovnom pomere vykonávať zdravotnícke povolanie u žiadateľa a dokladom o získanom vzdelaní.

(2) Žiadateľ preukazuje materiálno-technické vybavenie ambulancie pevnej pohotovostnej služby 1) dokladmi podľa § 13 ods. 9 písm. a) až d) zákona.

(3) Projekt prevádzkovania ambulancie pevnej ambulantnej pohotovostnej služby (ďalej len „projekt prevádzkovania“) obsahuje tieto časti:

a) definovanie rozvoja ambulancie pevnej ambulantnej pohotovostnej služby na obdobie šiestich rokov,

b) uvedenie dlhodobých a komplexných cieľov,

c) popis komplexnosti poskytovania zdravotnej starostlivosti,

d) ekonomický projekt, súčasťou ktorého je u žiadateľa, ktorý je držiteľom povolenia na prevádzkovanie ambulancie pevnej ambulantnej pohotovostnej služby, aj rozbor hospodárenia za predchádzajúci rok,

e) identifikácia technického zázemia,

f) identifikácia servisného zázemia,

g) popis systému vnútornej kontroly a kontrolných opatrení na predchádzanie nežiaducim udalostiam,

h) definovanie spôsobu zabezpečenia sústavného vzdelávania zdravotníckych pracovníkov.[[2]](#footnote-2))

(4) Doklady podľa odsekov 1 a 2 žiadateľ predkladá v origináli alebo v úradne osvedčenej kópii.

(5) Žiadosť o vydanie povolenia na prevádzkovanie ambulancie pevnej ambulantnej pohotovostnej služby spolu s prílohami žiadateľ predloží zviazané a zošité šnúrou; voľné konce šnúry sa prekryjú nálepkou, ktorú žiadateľ opatrí podpisom a dátumom zviazania.

§ 2

(1) Za každé kritérium hodnotenia podľa § 14a ods. 9 zákona pridelí každý člen komisie počet bodov od 0 do 10. Pridelené body sa sčítavajú. Najvyšší možný počet bodov získaných od jedného člena komisie je 40.

(2) Poradie úspešnosti žiadateľov na konkrétny pevný bod je dané poradím žiadateľov zoradených podľa počtu získaných bodov; prvým v poradí je žiadateľ, ktorý získal najvyšší počet bodov. Ak viacerí žiadatelia získajú rovnaký počet bodov na základe hodnotenia podľa odseku 1, rozhodujúci je počet bodov získaný v hodnotení projektu prevádzkovania.

(3) Ak viacerí žiadatelia získajú rovnaký počet bodov v hodnotení projektu prevádzkovania podľa odseku 2, opätovne každý člen komisie vyhodnotí projekty prevádzkovania tých žiadateľov, ktorí získali rovnaký počet bodov. Vyhodnotenie sa uskutoční tak, že sa hodnotia jednotlivé časti projektov prevádzkovania podľa § 1 ods. 3, pričom za každú hodnotenú časť projektu pridelí každý člen komisie jeden bod tomu projektu prevádzkovania, ktorého časť považuje za najlepšiu. Najvyšší možný počet bodov získaných od jedného člena komisie je 9. Pridelené body sa sčítavajú. Poradie úspešnosti žiadateľov na konkrétny pevný bod je dané poradím žiadateľov zoradených podľa počtu získaných bodov; prvým v poradí je žiadateľ, ktorý získal najvyšší počet bodov.

§ 3

Táto vyhláška nadobúda účinnosť ......

1. ) Opatrenie Ministerstva zdravotníctva Slovenskej republiky č. 09812/2008-OL z 10. septembra 2008 o minimálnych požiadavkách na personálne zabezpečenie a materiálno - technické vybavenie jednotlivých druhov zdravotníckych zariadení v znení neskorších predpisov.

   [↑](#footnote-ref-1)
2. ) Vyhláška Ministerstva zdravotníctva Slovenskej republiky č. 366/2005 Z. z. o kritériách a spôsobe hodnotenia sústavného vzdelávania zdravotníckych pracovníkov v znení neskorších predpisov. [↑](#footnote-ref-2)